April i Paris
Publisher: Cappelen
Published: 2006-06-14
Place of publication: Oslo, Norway
Language: nob
Translated from: ger
Translation of: April in Paris
Format: Hardcover
Number of pages: 244
ISBN-13: 9788202260866
Description: "Heten var uopphørlig, men det lakket mot kveld. Enda en gang forvandlet jeg meg til monsieur Antoine. På samme måte som sist hadde jeg La Fontaine med meg, jeg følte meg sikrere med den boken. Jeg kastet ikke bort noe tid ved å følge den nordlige bredden, gikk i stedet over Pont Royal og styrte mot Rue Jacob. På Lubinsky sto det et bord i skyggen. Jeg drakk kveldens første kopp kaffe med varm melk. Boken lå foran meg og fikk meg til å likne en som ønsker å lese, og som ikke vil bli forstyrret. Heten var kommet fra den ene dagen til den andre. Luften kokte på brosteinen, disen hang over gavlene. Menneskene nøt det, jeg hørte flere snakke om tordenvær, at byen ville bli hjemsøkt samme natt. Jeg bøyde meg ned for å snøre skoene. Da merket jeg en skygge."

Året er 1943. Europa er i krig. Tyskeren Michel Roth er tolk under harde forhør av motstandsfolk i okkupert Paris. På fritiden skifter han til dress, selv om det er strengt forbudt å kle seg i sivile klær, kaller seg Antoine og flanerer brosteinsgatene som en ekte pariser. En dag stikker han innom en bokhandel og får øye på den vakre Chantal. Han finner ut hvor hun jobber, kommer i prat med henne, og før noen av dem er blitt modige nok til å avsløre hvem de virkelig er, har de falt for hverandre.

April i Paris er handlingsmettet og spennende som en thriller. Men det er også en romantisk historie om krig, lidenskap, tilfeldige møter i Paris´ gater og erkjennelsen av at man kan måtte gjøre skjebnesvangre valg: Livet eller kjærligheten?